
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 541 


1 Μαΐου 2002 


ΑΠΟΦΑΣΕΙ Σ 

Αριθ. Μ 3614.1/01/2002 

Κύρωση Κανονισμού Εισαγωγής Σπουδαστών 
στις Ακαδημίες Εμπορικού Ναυτικού (ΑΕΝ). 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Το άρθρο 22 παραγρ. 1 του Ν. 2638/98 (Α 204) όπως 
τροποποιήθηκε με το άρθρο 19, παράγραφος 4δ του Ν. 
2819/2000 (Α 84) και αντικαταστάθηκε με το άρθρο 1 πα¬ 
ράγραφος 9 στοιχείο ε'του Ν. 2909/2001 (Α 90). 

β) Τη γνώμη του Συμβουλίου Ναυτικής Εκπαίδευσης 
αριθμ. 01/2.4.2002. 

γ) Τη διάταξη του άρθρου 1 του Ν. 380/76 «περί εισα¬ 
γωγής εις τας Δημοσίας Σχολάς Εμπορικού Ναυτικού 
υποψηφίων ειδικών τινών Κατηγοριών» (Α178). 

δ) Τις διατάξεις του Ν. 2525/97 «Ενιαίο Λύκειο, πρόσβαση 
των αποφοίτων του στην τριτοβάθμια εκπαίδευση, αξιολό¬ 
γηση του εκπαιδευτικού έργου και άλλες διατάξεις» (Α188). 

ε) Την Κ.Υ.Α. ΥΠΕΠΘ - ΥΕΝ αριθμ. Μ3 614.1/03/01/ 
29.5.2001 (Β 734) «Ένταξη των Ακαδημιών Εμπορικού 
Ναυτικού Σχολών Πλοιάρχων και Μηχανικών στις διατά¬ 
ξεις της παρ. 1 του άρθρου 2 του Ν. 2525/97 (Α188) όπως 
αντικαταστάθηκε με το Ν. 2909/2001 (Α 90)». 

στ) Ότι, από τις διατάξεις αυτές δεν προκαλείται δαπά¬ 
νη εις βάρος του Κρατικού Προϋπολογισμού και του Κε¬ 
φαλαίου Ναυτικής Εκπαίδευσης, αποφασίζουμε: 

1. Κυρώνουμε το συνημμένο Κανονισμό Εισαγωγής 
σπουδαστών στις Ακαδημίες Εμπορικού Ναυτικού. 


ΚΑΝΟΝΙΣΜΟΣ ΕΙΣΑΓΩΓΗΣ ΣΠΟΥΔΑΣΤΩΝ 
ΣΤΙΣ ΑΚΑΔΗΜΙΕΣ ΕΜΠΟΡΙΚΟΥ ΝΑΥΤΙΚΟΥ 

Άρθρο 1 

Αριθμός εισακτέων 

1. Καθορίζουμε τον συνολικό αριθμό των Ελλήνων 
σπουδαστών που θα εισαχθούν στις ΑΕΝ Πλοιάρχων και 
Μηχανικών κατά το ακαδημαϊκό έτος 2002-2003 σε 1100 
(620 Πλοίαρχοι και 480 Μηχανικοί). 

2. Με απόφαση του Υπουργού Εμπορικής Ναυτιλίας 
ρυθμίζονται τα θέματα κατανομής σπουδαστών στις Σχο¬ 
λές των ΑΕΝ καθώς και οι ημερομηνίες υποβολής δικαιο- 
λογητικών και υγειονομικών εξετάσεων. 

3. Γυναίκες εισάγονται μόνο στην Σχολή Πλοιάρχων και 


σε αριθμό που καθορίζεται από την απόφαση της παρα¬ 
γράφου 2. 

Άρθρο 2 

Προσόντα υποψηφίων 

Κάθε υποψήφιος πρέπει να συγκεντρώνει τα πιο κάτω 
προσόντα: 

α) Να είναι κάτοχος τίτλου απόλυσης Ενιαίου Λυκείου ή 
άλλου ισότιμου τίτλου σχολείου δευτεροβάθμιας εκπαί¬ 
δευσης του εσωτερικού ή αντίστοιχου τίτλου του εξωτε¬ 
ρικού που να παρέχει δικαίωμα εισαγωγής σε Ανώτερες 
Σχολές ή του ΕΨΒΟΡΕΑΝ ΒΑΟΟΑΙΆΕΙΡΙΕΑΤ πουεκδίδεται 
από Ευρωπαϊκό Σχολείο των Ευρωπαϊκών Κοινοτήτων ή 
κάτοχος πτυχίου του Ενιαίου τριετούς κύκλου σπουδών 
Ναυτικού και Ναυτιλιακού τομέα ή τομέων Β' κύκλου 
σπουδών ΤΕΕ όπως ορίζονται στο άρθρο 3 του παρόντος 
κανονισμού. 

(β) Να έχει την Ελληνική Ιθαγένεια και να είναι γραμμέ¬ 
νος στα μητρώα αρρένων ή Δημοτολόγια Δήμου ή Κοινό¬ 
τητας ή να είναι Ελληνικής καταγωγής, τουλάχιστον από 
τον ένα γονέα του και να μην υπάγεται στην περίπτωση 
της παραγρ. (γί) του άρθρου 9. 

Η Ελληνική καταγωγή να αποδεικνύεται από σχετική βε¬ 
βαίωση. 

(γ) Να μην έχει συμπληρώσει το 24ο έτος της ηλικίας 
του, η οποία θα προσδιορίζεται από το έτος γέννησης, 
ανεξάρτητα από την ακριβή ημερομηνία. 

(δ) Να είναι κατά γνωμοδότηση αρμόδιας υγειονομικής 
επιτροπής ικανός σωματικά και πνευματικά σύμφωνα με 
τις διατάξεις που ισχύουν για κάθε ειδικότητα. 

(ε) Να μην έχει τιμωρηθεί με στέρηση των πολιτικών του 
δικαιωμάτων και να μην έχει καταδικαστεί για κακούργημα 
ή σε φυλάκιση ανώτερη του εξαμήνου καθ’ υποτροπή ή με¬ 
γαλύτερη του εξαμήνου για λαθρεμπόριο ή λαθρεμπόριο 
ναρκωτικών ή για παράβαση του νόμου περί προστασίας 
του Εθνικού Νομίσματος ή για αδίκημα αναφερόμενο στην 
επί του πλοίου υπηρεσία και να μην έχει στερηθεί οριστικά 
το δικαίωμα να ασκείτο ναυτικό επάγγελμα. 

Άρθρο 3 

Προέλευση υποψηφίων - Κατανομή θέσεων 

1. Οι κατά το άρθρο 1 του παρόντος Κανονισμού εισα- 
γόμενοι σπουδαστές κατανέμονται ως ακολούθως: 

ΠΡΩΤΗ ΓΕΝΙΚΗ ΚΑΤΗΓΟΡΙΑ 

Καλύπτει ποσοστό 50% των θέσεων κάθε Σχολής και πε¬ 
ριλαμβάνει υποψηφίους αποφοίτους Ενιαίου Λυκείου, 
από τα επιστημονικά πεδία Θετικών Επιστημών καιΤεχνο- 

λογικών Επιοτημών. Επιπλέον των θέσεων αυτών και πο¬ 
σοστό 0.5% των θέσεων κάθε Σχολής θα καλύπτεται από 
αποφοίτους εσπερινών Ενιαίων Λυκείων. 

ΔΕΥΤΕΡΗ ΓΕΝΙΚΗ ΚΑΤΗΓΟΡΙΑ 

Καλύπτει ποσοστό 35% των θέσεων κάθε Σχολής και 
περιλαμβάνει υποψηφίους που προέρχονται από ΤΕΕ. α) 
για Σχολή Πλοιάρχων: κάτοχοι πτυχίου του Ενιαίου τριε- 
τούς κύκλου σπουδών Ναυτικού και Ναυτιλιακού τομέα ή 
Β' κύκλου σπουδών ΤΕΕ Τομέα Οικονομίας και Διοίκη¬ 
σης, ή Τομέα Ηλεκτρονικού, και β)για Σχολή Μηχανικών: 
κάτοχοι πτυχίου του Ενιαίου τριετούς κύκλου σπουδών 
Ναυτικού και Ναυτιλιακού τομέα ή Β' κύκλου σπουδών 
ΤΕΕ Τομέα Μηχανολογικού ή Τομέα Ηλεκτρολογικού. 
Επιπλέον των θέσεων αυτών και ποσοστό 0.5% των θέ¬ 
σεων κάθε Σχολής θα καλύπτεται από αποφοίτους εσπε¬ 
ρινών ΤΕΕ. 

ΤΡΙΤΗ ΓΕΝΙΚΗ ΚΑΤΗΓΟΡΙΑ 

Καλύπτει ποσοστό 15% των θέσεων κάθε Σχολής και πε¬ 
ριλαμβάνει υποψηφίους αποφοίτους Ενιαίου Λυκείου ή 
Γενικού Λυκείου ή άλλου ισότιμου τίτλου σχολείου δευτε¬ 
ροβάθμιας εκπαίδευσης ή ΤΕΕ. κατόχους πτυχίου του 
Ενιαίου τριετούς κύκλου σπουδών Ναυτικού και Ναυτι¬ 
λιακού τομέα ή Β' κύκλου σπουδών ΤΕΕ (Τομέα Οικονο¬ 
μίας και Διοίκησης ή Μηχανολογικού ή Ηλεκτρονικού ή 
Ηλεκτρολογικού ή Κατασκευών ή Χημικών εργαστηρια¬ 
κών εφαρμογών ή Πληροφορικής- Δικτύων Η/Υ). Το ανω¬ 
τέρω ποσοστό 15% των θέσεων κάθε Σχολής κατανέμεται 
ως ακολούθως στις παρακάτω υποκατηγορίες: 

ΠΡΩΤΗ ΓΕΝΙΚΗ ΥΠΟΚΑΤΗΓΟΡΙΑ 
Καλύπτει ποσοστό 2% των θέσεων κάθε Σχολής και περι¬ 
λαμβάνει υποψηφίους, που προέρχονται από Λύκεια Ε.Ν. 
ΔΕΥΤΕΡΗ ΓΕΝΙΚΗ ΥΠΟΚΑΤΗΓΟΡΙΑ 
Καλύπτει ποσοστό 6% των θέσεων κάθε Σχολής και πε¬ 
ριλαμβάνει υποψηφίους, οι οποίοι 
παρακολούθησαν μαθήματα Α Δέσμης και αποφοίτους 
ενιαίου λυκείου. 

ΤΡΙΤΗ ΓΕΝΙΚΗ ΥΠΟΚΑΤΗΓΟΡΙΑ 
Καλύπτει ποσοστό 1 % των θέσεων κάθε Σχολής και πε¬ 
ριλαμβάνει υποψηφίους, οι οποίοι παρακολούθησαν μα¬ 
θήματα Β Δέσμης. 

ΤΕΤΑΡΤΗ ΓΕΝΙΚΗ ΥΠΟΚΑΤΗΓΟΡΙΑ 
Καλύπτει ποσοστό 2% των θέσεων κάθε Σχολής και πε¬ 
ριλαμβάνει υποψηφίους, οι οποίοι παρακολούθησαν μα¬ 
θήματα Δ Δέσμης. 

ΠΕΜΠΤΗ ΓΕΝΙΚΗ ΥΠΟΚΑΤΗΓΟΡΙΑ 
Καλύπτει ποσοστό 2% των θέσεων κάθε Σχολής και πε¬ 
ριλαμβάνει υποψηφίους, που προέρχονται από τμήματα 
ειδικότητας Τεχνικών - Επαγγελματικών Λυκείων ή από 
κλάδους προ επαγγελματικής κατάρτισης Ενιαίων Πολυ- 
κλαδικών Λυκείων και γενικά υποψηφίους λοιπών προε¬ 
λεύσεων. 

ΕΚΤΗ ΓΕΝΙΚΗ ΥΠΟΚΑΤΗΓΟΡΙΑ 
Καλύπτει ποσοστό 2% των θέσεων κάθε Σχολής και περι¬ 
λαμβάνει υποψηφίους, που προέρχονται από ΤΕΕ. κατό¬ 
χους πτυχίου του Ενιαίου τριετούς κύκλου σπουδών Ναυτι¬ 
κού και Ναυτιλιακούτομέαή Β' κύκλου σπουδώνΤΕΕ (Τομέα 
Οικονομίας και Διοίκησης ή Μηχανολογικού ή Ηλεκτρονικού 
ή Ηλεκτρολογικού ή Κατασκευώνή Χημικών εργαστηριακών 
εφαρμογών ή Πληροφορικής-Δικτύων Η/Υ). 

2. Σε ποσοστό 10% πέραν του αριθμού των εισακτέων 
κάθε Γ ενικής Κατηγορίας εισάγονται υποψήφιοι οι οποίοι 
εκτός από τα προσόντα του άρθρου 2 υπάγονται στις δια¬ 
τάξεις του Ν. 380/76 ήτοι: 

(α) Τέκνα ή αδέλφια ανάπηρων και θυμάτων πολέμου 
και Εθνικής Αντίστασης. 


(β) Τέκνα ή αδέλφια ανάπηρων και θυμάτων ειρηνικής 
περιόδου (σε Στρατιωτική 

Υπηρεσία). 

(γ) Τέκνα πολύτεκνων. 

3. (α) Εφόσον οι υποψήφιοι της προηγουμένης παρα¬ 
γράφου (2) υπερβαίνουν σε αριθμό τις θέσεις που προ¬ 
κηρύσσονται γι' αυτούς, κατά Γενική Κατηγορία, τότε 
όσοι δεν επιλεγούν στη Γενική Κατηγορία τους, καταλαμ¬ 
βάνουν με βάση τον τελικό βαθμό κατάταξής τους, τις 
αντίστοιχες θέσεις της ειδικής κατηγορίας του Ν. 380/76 
που υπάγονται. 

(β) Σε περίπτωση που το σύνολο των θέσεων της ειδικής 
κατηγορίας της παραγρ. 2 δεν καλυφθεί, τότε τα κενά των 
θέσεων καλύπτονται από υποψηφίους της ειδικής κατηγο¬ 
ρίας που έχουν επιλεγεί στην Γενική Κατηγορία και οι υπό¬ 
λοιπες κενές θέσεις, εάν υπάρχουν, μεταφέρονται στην ει¬ 
δική κατηγορία της αμέσως επόμενης Γ ενικής Κατηγορίας. 

(γ) Εάν παρά τη μεταφορά των κενών θέσεων στην ειδι¬ 
κή κατηγορία της τελευταίας Γενικής κατηγορίας, εξακο¬ 
λουθήσουν να παραμένουν κενά, τότε η διαδικασία επα¬ 
ναλαμβάνεται από την Πρώτη Γ ενική Κατηγορία κατά τον 
ίδιο τρόπο. 

Άρθρο 4 

Τρόπος επιλογής σπουδαστών 

1. Η επιλογή και ο καθορισμός σειράς προτεραιότητας 
υποψηφίων της Πρώτης Γ ενικής Κατηγορίας κατά ειδικό¬ 
τητα θα γίνει από το ΥΠΕΠΘ, το οποίο μετά την έκδοση 
των αποτελεσμάτων θα διαβιβάσει τους σχετικούς πίνα¬ 
κες επιτυχόντων και επιλαχόντων στο ΥΕΝ (κατά σειρά 
επιτυχίας και κατά ειδικότητα). Προϋπόθεση συμμετοχής 
στην διαδικασία επιλογής είναι ο υποψήφιος να κατέχει 
βεβαίωση της παραγράφου 13 του άρθρου 1 του Ν. 
2525/97 (ΦΕΚ186Α) όπως συμπληρώθηκε με την παρά¬ 
γραφο 1 του άρθρου 1 του Ν. 2909/2001 (ΦΕΚ90Α) και να 
έχει κριθεί υγειονομικά κατάλληλος στις προκαταρκτικές 
εξετάσεις που διενεργούνται σύμφωνα με την ισχύουσα 
νομοθεσία για τις Σχολές των ΑΕΝ και καθορίζονται στην 
σχετική προκήρυξη εισαγωγής. 

2. Η επιλογή και ο καθορισμός σειράς προτεραιότητας 
υποψηφίων της Δεύτερης Γ ενικής Κατηγορίας κατά ειδι¬ 
κότητα θα γίνει από το ΥΠΕΠΘ, με τις ειδικές εισαγωγικές 
εξετάσεις για τα Τ.Ε.Ι. των κατόχων πτυχίου Β' κύκλου 
Τ.Ε.Ε. σύμφωνα με την Υ.Α. Φ.253/Β6/1420/2001 (ΦΕΚ 
617 Β) όπως τροποποιήθηκε και συμπληρώθηκε με την 
Υ.Α. Φ253/Β6/21671/2002 (ΦΕΚ 269 Β). Η επιλογή των ει- 
σαγομένων γίνεται με τις διατάξεις που ισχύουν για εισα¬ 
γωγή στα Τ.Ε.Ι., χωρίς την προϋπόθεση της συγκέντρω¬ 
σης του ελάχιστου αριθμού μορίων. 

Το ΥΠΕΠΘ μετά την έκδοση των αποτελεσμάτων θα δια¬ 
βιβάσει τους σχετικούς πίνακες επιτυχόντων και επιλαχό- 
ντων στο ΥΕΝ (κατά σειρά επιτυχίας και κατά ειδικότητα). 
Προϋπόθεση συμμετοχής στην διαδικασία επιλογής είναι 
ο υποψήφιος να έχει κριθεί υγειονομικά κατάλληλος στις 
προκαταρκτικές εξετάσεις που διενεργούνται σύμφωνα 
με την ισχύουσα νομοθεσία γιατις Σχολές των ΑΕΝ και κα¬ 
θορίζονται στην σχετική προκήρυξη εισαγωγής. 

3. Η επιλογή και ο καθορισμός σειράς προτεραιότητας 
εισαγωγής των υποψηφίων στις Σχολές, των προερχόμε¬ 
νων από την ΤΡΙΤΗ γενική κατηγορία πραγματοποιείται με 
το αντίστοιχο μηχανογραφικό πρόγραμμα του ΥΠΟΥΡ¬ 
ΓΕΙΟΥ ΕΜΠΟΡΙΚΗΣ ΝΑΥΤΙΛΙΑΣ, τα στοιχεία του οποίου 
είναι σύμφωνα με τις διατάξεις του παρόντος κανονισμού 
και έχουν καταγραφεί πλήρως στον αλγόριθμο επιλογής 
του προγράμματος αυτού. 

Οι υποψήφιοι διαχωρίζονται και εντάσσονται στις γένι- 

κές υποκατηγορίες του άρθρου 3 ανάλογα με το Απολυ¬ 
τήριο Λυκείου ή πτυχίου Τ.Ε.Ε. που κατέχουν. 

Στη συνέχεια κατατάσσονται κατά ειδικότητα Πλοιάρ¬ 
χου ή Μηχανικού και με απόλυτη βαθμολογική σειρά, που 
προκύπτει από τον τελικό βαθμό κατάταξής τους. 

4. Η τελική κατανομή των εισαγομένων στις Σχολές των 
ΑΕΝ γίνεται από το ΥΕΝ ανάλογα με την Γενική Κατηγο¬ 
ρία, στην οποία ανήκουν, την σειρά προτίμησης των Σχο¬ 
λών που έχουν δηλώσει και τον τελικό βαθμό κατάταξης 
όπως προσδιορίζεται στις επόμενες παραγράφους αυ¬ 
τού του άρθρου και ο οποίος εκφράζεται με προσέγγιση 
χιλιοστού. Στην περίπτωση ισοβαθμίας η σειρά κατάτα¬ 
ξης καθορίζεται από τον γενικό βαθμό Απολυτηρίου ή 
πτυχίου Τ.Ε.Ε. 

5. Ο τελικός βαθμός κατάταξης των υποψηφίων της 
Πρώτης και Δεύτερης Γενικής Κατηγορίας είναι ο συνολι¬ 
κός αριθμός μορίων επιλογής διαιρούμενος με το 1000 
και 100 αντίστοιχα. 

6. Για τον καθορισμό του τελικού βαθμού κατάταξης 
των υποψηφίων της Πρώτης Γενικής Υποκατηγορίας 
αθροίζεται ο ΓΕΝΙΚΟΣ ΒΑΘΜΟΣ ΤΟΥ ΑΠΟΛΥΤΗΡΙΟΥ και 
οι τελικοί βαθμοί στα μαθήματα «ΕΚΘΕΣΗ», «ΜΑΘΗΜΑ¬ 
ΤΙΚΑ», «ΑΓΓΛΙΚΑ» και «ΝΑΥΤΙΛΙΑ» για τους αποφοίτους 
Λυκείου Πλοιάρχων ή «ΜΕΚ» για τους αποφοίτους Λυκεί¬ 
ων Μηχανικών. Σε περίπτωση που ο υποψήφιος δεν έχει 
βαθμό στο μάθημα των «ΑΓΓΛΙΚΩΝ» στον υπολογισμό 
του μέσου όρου ο διαιρέτης μειώνεται κατά μία μονάδα. 

7. Γιατον καθορισμό του τελικού βαθμού κατάταξης των 
υποψηφίων της Δεύτερης, Τρίτης, και Τέταρτης Γενικής 
Υποκατηγορίας αθροίζεται ο ΓΕΝΙΚΟΣ ΒΑΘΜΟΣ ΤΟΥ 
ΑΠΟΛΥΤΗΡΙΟΥ και οι τελικοί βαθμοί στα μαθήματα «ΕΚ¬ 
ΘΕΣΗ» «ΜΑΘΗΜΑΤΙΚΑ» «ΦΥΣΙΚΗ» και «ΑΓΓΛΙΚΑ» που 
αναγράφονται σ’ αυτό (γιατα παραπάνω μαθήματα στους 
αποφοίτους ενιαίου λυκείου αθροίζονται οι τελικοί βαθμοί 
στα μαθήματα ΓΕΝΙΚΗΣ ΠΑΙΔΕΙΑΣ). Σε περίπτωση που ο 
υποψήφιος δεν έχει βαθμό σ’ ένα ή περισσότερα από τα 
παραπάνω μαθήματα στον υπολογισμό του μέσου όρου, ο 
διαιρέτης μειώνεται κατά ισάριθμες μονάδες. 

8. (α) Γ ια τον καθορισμό του τελικού βαθμού κατάταξης 
των υποψηφίων της Πέμπτης Γενικής Υποκατηγορίας 
αθροίζεται ο ΓΕΝΙΚΟΣ ΒΑΘΜΟΣ ΤΟΥ ΑΠΟΛΥΤΗΡΙΟΥ ή 
ΠΤΥΧΙΟΥ και οι τελικοί βαθμοί στα μαθήματα «ΕΚΘΕΣΗ», 
«ΜΑΘΗΜΑΤΙΚΑ», «ΦΥΣΙΚΗ», και «ΑΓΓΛΙΚΑ». Σε περίπτωση 
που ο υποψήφιος δεν έχει βαθμό σε ένα ή περισσότερα 
από τα παραπάνω μαθήματα στον υπολογισμό του μέσου 
όρου ο διαιρέτης μειώνεται κατά ισάριθμες μονάδες. Ειδι¬ 
κά όμως οι υποψήφιοι αυτής της Γ ενικής υποκατηγορίας 
θα πρέπει να έχουν υποχρεωτικά βαθμολογία σ’ ένα του- 
λάχιστοντων μαθημάτων, «ΜΑΘΗΜΑΤΙΚΑ» ή «ΦΥΣΙΚΗ». 

(β) Γ ια τον καθορισμό του τελικού βαθμού κατάταξης 
των υποψηφίων, αποφοίτων κλάδων 4 (Πληροφορικής), 9 
(Οικονομίας), 13 (Μηχανολογίας), 14 (Ηλεκτρολογίας) 
και 15 (Ηλεκτρονικής) των ενιαίων Πολυκλαδικών Λυκείων 
σε αντικατάσταση των τελικών βαθμών των μαθημάτων 
Μαθηματικά ή Φυσική, θα λαμβάνονται υπόψη οι βαθμοί 
των αντίστοιχων μαθημάτων ως εξής: 

(ι) «Μαθηματικά για τηνπληροφορική» αντί «Μαθηματικά» 
(ιι) «Οικονομικά Μαθηματικά» αντί «Μαθηματικά» 
(ιιι)"θερμοδυναμική» αντί «Φυσική» 

(ιν) «Ηλεκτρικές Μηχανές» αντί «Φυσική» 

(ν) «Γενικά Ηλεκτρονικά» αντί «Φυσική» 

9. Γ ια τον καθορισμό του τελικού βαθμού κατάταξης 
των υποψηφίων της Έκτης Γενικής Υποκατηγορίας 
αθροίζεται ο ΓΕΝΙΚΟΣ ΒΑΘΜΟΣ ΤΟΥ ΠΤΥΧΙΟΥ και οι τε¬ 
λικοί βαθμοί στα ΓΕΝΙΚΑ μαθήματα «ΕΚΘΕΣΗ» «ΜΑΘΗ¬ 


ΜΑΤΙΚΑ» και «ΦΥΣΙΚΗ» που αναγράφονται σ’ αυτό. Σε πε¬ 
ρίπτωση που ο υποψήφιος δεν έχει βαθμό σ’ ένα από τα 
παραπάνω μαθήματα στον υπολογισμό του μέσου όρου, 
ο διαιρέτης μειώνεται κατά μια μονάδα. 

10. Για τον καθορισμό του τελικού βαθμού κατάταξης 
των υποψηφίων αποφοίτων Λυκείων που δεν περιλαμβά¬ 
νονται στις περιπτώσεις των παραγράφων 6, 7 και 8 θα 
λαμβάνονται υπόψη για την κατάταξή τους οι βαθμοί που 
έλαβαν σε ένα ή και στα δύο από τα μαθήματα «ΜΑΘΗ¬ 
ΜΑΤΙΚΑ» «ΦΥΣΙΚΗ» εφόσον συμμετείχαν στις Γ ενικές εξε¬ 
τάσεις, μαζί με τον Γ ενικό βαθμό του Απολυτηρίου τους 
και τους βαθμούς των μαθημάτων «ΕΚΘΕΣΗ» και «ΑΓΓΛΙ¬ 
ΚΑ» που αναγράφονται σ’ αυτό. Σε περίπτωση που ο υπο¬ 
ψήφιος δεν έχει βαθμολογία σε ένα ή και στα δύο από τα 
παραπάνω μαθήματα του απολυτηρίου του, στον υπολο¬ 
γισμό του μέσου όρου, ο διαιρέτης μειώνεται κατά ισά¬ 
ριθμες μονάδες. Οι ανωτέρω υποψήφιοι θα εντάσσονται 
στην αντίστοιχη Γ ενική υποκατηγορία ανάλογα με την δέ¬ 
σμη που εξετάσθηκαν στις Γ ενικές εξετάσεις. 

11. Οι υποψήφιοι που προέρχονται από την ΤΡΙΤΗ γενι¬ 
κή κατηγορία, και είναι κάτοχοι διπλώματος ΡΙΒ5Τ ΘΕΒ- 
ΤΙΡΙΘΑΤΕ του ΘΑΜΒΒΙΩΘΕ ή ΜΙΘΗΙΘΑΝ θα λαμβάνουν 
επί πλέον 1000 μονάδες στο τελικό βαθμό κατάταξης και 
οι κάτοχοι Διπλώματος ΡΒΟΡΙΘΙΕΝΘΥ των ιδίων Πανεπι¬ 
στημίων 2000 μονάδες. Στην περίπτωση αυτή δεν θα υπο¬ 
λογίζεται για τον προσδιορισμό του τελικού βαθμού κα¬ 
τάταξης ο βαθμός των Αγγλικών που αναγράφεται στο 
Απολυτήριο ή Πτυχίο. 

12. Ο τελικός βαθμός κατάταξης των υποψηφίων που 
προέρχονται από την ΤΡΙΤΗ γενική κατηγορία, οι οποίοι 
έχουν θαλάσσια υπηρεσία επί εν ενεργεία εμπορικών 
πλοίων, Ελληνικών ή υπό ξένη σημαία συμβεβλημένων με 
το ΝΑΤ, 1.500 οχ (500 κοχ) και άνω θα προσαυξάνεται κα¬ 
τά 0,009 της μονάδος για κάθε μέρα ναυτολόγησης. Η πα¬ 
ραπάνω θαλάσσια υπηρεσία θα πρέπει να έχει διανυθεί 
μέχρι την ημερομηνία υποβολής των δικαιολογητικών, να 
μη συμπίπτει με το χρόνο φοίτησης στις διδακτικές πε¬ 
ριόδους του Λυκείου και να είναι συνολικής διάρκειας 
τουλάχιστον (210) ημερών. Τυχόν πραγματοποιηθείσα 
θαλάσσια υπηρεσία άνω των 270 ημερών δεν λαμβάνεται 
υπόψη. 

13. Σε περίπτωση ισοβαθμίας δύο ή περισσοτέρων 
υποψήφιων στην τελευταία θέση κάποιας Σχολής, η επι¬ 
λογή τους γίνεται με βάση το γενικό βαθμό του Απολυτη¬ 
ρίου. Αν πάλι προκύψει ισοβαθμία εισάγονται στην ίδια 
Σχολή όλοι οι υποψήφιοι που ισοβαθμούν. 

Άρθρο 5 

Δικαιολογητικά υποψηφίων 

1. Οι υποψήφιοι από την ΠΡΩΤΗ γενική κατηγορία πρέ¬ 
πει να έχουν δηλώσει τις ΑΕΝ στο μηχανογραφικό έντυπο 
του ΥΠΕΠΘ. και επιπλέον πρέπει μέσα στην προθεσμία 
που ορίζεται από την σχετική προκήρυξη να υποβάλλουν 
σε οποιαδήποτε ΑΕΝ τα πιο κάτω δικαιολογητικά: 

(α) Αίτηση όπως τα υποδείγματα «Α1 έως και Α4», στην 
οποία πρέπει να αναγράφονται καθαρά όλα τα ζητού μένα 
στοιχεία. Στην αίτησή του, ο υποψήφιος πρέπει να δηλώ¬ 
νει κατά σειρά προτίμησης τη Σχολή (Πλοιάρχων ή Μηχα¬ 
νικών) της ΑΕΝ, της ίδιας ειδικότητας, στην οποία επιθυ¬ 
μεί να φοιτήσει εφόσον επιλεγεί. (Δηλώνει υποχρεωτικά 
όλες τις ΑΕΝ). 

Στην αίτηση θα αναγράφεται η ημερομηνία γέννησης 
και ο αριθμός Μητρώου Αρρένων ή Δημοτολογίου Δήμου 
ή Κοινότητος του υποψηφίου, που θα ελέγχονται και βε¬ 
βαιώνονται από τον αρμόδιο για την παραλαβή δικαιολο- 




7162 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γητικών βάσει του Αστυνομικού Δελτίου ταυτότητος του 
υποψηφίου. 

(β) Γνωμοδότηση υγειονομικής επιτροπής από την 
οποία, σύμφωνα με τις διατάξεις που ισχύουν για κάθε ει¬ 
δικότητα, να προκύπτει ότι ο υποψήφιος είναι σωματικά 
και πνευματικά κατάλληλος για φοίτηση σε ΑΕΝ της αντί¬ 
στοιχης ειδικότητας. 

Για την υγειονομική εξέταση των υποψηφίων και την έκ¬ 
δοση πιστοποιητικού υγειονομικής καταλληλότητας για 
τη συγκεκριμένη ειδικότητα αρμόδια είναι η ΥΕΑΝΕΘ του 
τόπου κατοικίας κάθε υποψηφίου. Η υγειονομική εξέταση 
των υποψηφίων γίνεται σύμφωνα με τις διατάξεις του 
Π.Δ. 591/75 (ΦΕΚ191Α/1975), όπωςτροποποιήθηκεμετο 
Π.Δ.64/84 (ΦΕΚ21Α/84) και Π.Δ. 436/89 (ΦΕΚ 188Α/89). 

Οι υποψήφιοι παραπέμπονται για εξέταση στις κατά τό¬ 
πους ΥΕΑΝΕΘ με την ίδια διαδικασία που ισχύει για τους 
απογραφόμενους ναυτικούς δηλαδή με παραπεμπτικά 
της πλησιέστερης στον τόπο κατοικίας τους, Απογρά- 
φουσας Αρχής (ΔΝΕΡ ΙοήΛιμ. Αρχής). 

Οι δαπάνες υγειονομικής εξέτασης των υποψηφίων, βα¬ 
ρύνουν τους ίδιους και οι σχετικές υποχρεώσεις τους κα¬ 
θορίζονται με απόφαση του Υπουργού Ε.Ν. 

Οι γνωμοδοτήσεις των ΥΕΑΝΕΘ είναι οριστικές και 
ανέκκλητες. 

(γ) Υπεύθυνη δήλωση Ν. 1599/86 ότι γνωρίζει καλώς κο¬ 
λύμβηση. 

(δ) Φωτοτυπία δελτίου συμμετοχής στις πανελλήνιες 
εξετάσεις. 

2 Οι υποψήφιοι από την ΔΕΥΤΕΡΗ γενική κατηγορία 
πρέπει να έχουν δηλώσει τις ΑΕΝ στο μηχανογραφικό 
δελτίο αποφοίτων ΤΕΕ του ΥΠΕΠΘ και επιπλέον πρέπει 
μέσα στην προθεσμία που ορίζεται από την σχετική από¬ 
φαση να υποβάλλουν σε οποιαδήποτε ΑΕΝ ταπιο κάτω δι- 
καιολογητικά: 

(α) Αίτηση όπως το υπόδειγμα «Α5 έως και Α8», στην 
οποία πρέπει να αναγράφονται καθαρά όλα τα ζητούμενα 
στοιχεία. Στην αίτησή του, ο υποψήφιος πρέπει να δηλώ¬ 
νει κατά σειρά προτίμησης τη Σχολή (Πλοιάρχων ή Μηχα¬ 
νικών) της ΑΕΝ, της ίδιας ειδικότητας, στην οποία επιθυ¬ 
μεί να φοιτήσει εφόσον επιλεγεί. (Δηλώνει υποχρεωτικά 
όλες τις ΑΕΝ). 

Στην αίτηση θα αναγράφεται η ημερομηνία γέννησης 
και ο αριθμός Μητρώου Αρρένων ή Δημοτολογίου Δήμου 
ή Κοινότητος του υποψηφίου, που θα ελέγχονται και βε¬ 
βαιώνονται από τον αρμόδιο για την παραλαβή δικαιολο- 
γητικών βάσει του Αστυνομικού Δελτίου ταυτότητος του 
υποψηφίου. 

(β) Γνωμοδότηση υγειονομικής επιτροπής από την 
οποία, σύμφωνα με τις διατάξεις που ισχύουν για κάθε ει¬ 
δικότητα, να προκύπτει ότι ο υποψήφιος είναι σωματικά 
και πνευματικά κατάλληλος για φοίτηση σε ΑΕΝ της αντί¬ 
στοιχης ειδικότητας. 

Για την υγειονομική εξέταση των υποψηφίων και την έκ¬ 
δοση πιστοποιητικού υγειονομικής καταλληλότητας για 
τη συγκεκριμένη ειδικότητα αρμόδια είναι η ΥΕΑΝΕΘ του 
τόπου κατοικίας κάθε υποψηφίου. Η υγειονομική εξέταση 
των υποψηφίων γίνεται σύμφωνα με τις διατάξεις του 
Π.Δ. 591/75 (ΦΕΚ 191 Α/1975), όπωςτροποποιήθηκεμετο 
Π.Δ.64/84 (ΦΕΚ21Α/84) και Π.Δ. 436/89 (ΦΕΚ 188Α/89). 

Οι υποψήφιοι παραπέμπονται για εξέταση στις κατά τό¬ 
πους ΥΕΑΝΕΘ με την ίδια διαδικασία που ισχύει για τους 
απογραφόμενους ναυτικούς δηλαδή με παραπεμπτικά 
της πλησιέστερης στον τόπο κατοικίας τους, Απογρά- 
φουσας Αρχής (ΔΝΕΡ ΙοήΛιμ. Αρχής). 

Οι δαπάνες υγειονομικής εξέτασης των υποψηφίων, βα¬ 


ρύνουν τους ίδιους και οι σχετικές υποχρεώσεις τους κα¬ 
θορίζονται με απόφαση του Υπουργού Ε.Ν. 

Οι γνωμοδοτήσεις των ΥΕΑΝΕΘ είναι οριστικές και 
ανέκκλητες. 

(γ) Υπεύθυνη δήλωση Ν. 1599/86 ότι γνωρίζει καλώς κο¬ 
λύμβηση. 

(δ) Φωτοτυπία δελτίου συμμετοχής στις πανελλήνιες 
εξετάσεις. 

3) Οι υποψήφιοι από την ΤΡΙΤΗ γενική κατηγορία πρέπει 
μέσα στην προθεσμία που ορίζεται από την σχετική από¬ 
φαση να υποβάλλουν σε οποιαδήποτε ΑΕΝ τα πιο κάτω δι- 
καιολογητικά: 

(α) Αίτηση όπως το υπόδειγμα «Α», στην οποία πρέπει 
να αναγράφονται καθαρά όλα τα ζητούμενα στοιχεία. 
Στην αίτησή του, ο υποψήφιος πρέπει να δηλώνει κατά 
σειρά προτίμησης τη Σχολή (Πλοιάρχων ή Μηχανικών) 
της ΑΕΝ, της ίδιας ειδικότητας, στην οποία επιθυμεί να 
φοιτήσει εφόσον επιλεγεί. 

Στην αίτηση θα αναγράφεται η ημερομηνία γέννησης 
και ο αριθμός Μητρώου Αρρένων ή Δημοτολογίου Δήμου 
ή Κοινότητος του υποψηφίου, που θα ελέγχονται και βε¬ 
βαιώνονται από τον αρμόδιο για την παραλαβή δικαιολο- 
γητικών βάσει του Αστυνομικού Δελτίου ταυτότητος του 
υποψηφίου. 

(β) Πιστοποιητικό της ΔΝΕΡ-Δ' στο οποίο να φαίνονται 
οι ημερομηνίες ναυτολόγησης και απόλυσης, μόνο για 
τους υποψηφίους της παραγράφου 12 του άρθρου 4. 

Η ανωτέρω θαλάσσια υπηρεσία θα βεβαιώνεται από την 
ΔΝΕΡ-Δ', σύμφωνα με τα στοιχεία της μηχανογραφικής 
της υπηρεσίας ή από το ναυτικό φυλλάδιο του υποψηφί¬ 
ου και σε περίπτωση που ο υποψήφιος έχει υπηρετήσει σε 
πλοία με ξένη σημαία συμβεβλημένα με το ΝΑΤ, ύστερα 
από σχετική βεβαίωση του Πλοιάρχου του πλοίου, θεω¬ 
ρημένη από την Λιμενική ή Προξενική Αρχή, εντός διμή- 
νου από της ημερομηνίας απόλυσης. 

(γ) Πρωτότυπο τίτλο απόλυσης από Λύκειο ή ΤΕΕ. Ο κά¬ 
τοχος περισσοτέρων από ένα τίτλων απόλυσης Λυκείου 
υποβάλλει μόνο τοντίτλο εκείνο, με τον οποίο επιθυμεί να 
πάρει μέρος στη διαδικασία επιλογής και δεν δικαιούται 
να είναι υποψήφιος το ίδιο έτος με περισσότερους από 
ένα τίτλους απόλυσης. Αν ο τίτλος απόλυσης προέρχεται 
από ξένο σχολείο που λειτουργεί στην Ελλάδα, πρέπει να 
είναι θεωρημένος, από την οικεία Δ/νση Εκπαίδευσης ως 
προς την γνησιότητά του και ως προς τη νομιμότητα λει¬ 
τουργίας του σχολείου αυτού. 

Αν ο τίτλος απόλυσης είναι από ξένο σχολείο ο υποψή¬ 
φιος πρέπει να υποβάλλει και βεβαίωση του σχολείου ή 
της αρμόδιας εκπαιδευτικής αρχής της ξένης χώρας για 
την δυνατότητα του υποψηφίου να σπουδάσει, κατά πε¬ 
ρίπτωση, σε ανώτατη ή ανώτερη Σχολή της χώρας στην 
οποία υπάγεται το σχολείο. Επίσης στην ίδια βεβαίωση ή 
σε ξεχωριστή να αναγράφεται η ακριβής μέση γενική βαθ¬ 
μολογία του τίτλου απόλυσης και οι αναλυτικές βαθμολο¬ 
γίες των μαθημάτων από τις οποίες προέκυψε αυτή η μέ¬ 
ση γενική βαθμολογία, που να εκφράζονται στην εικοσά- 
βαθμη κλίμακα (0-20). Όλα τα δικαιολογητικά που έχουν 
εκδοθεί από ξένη αρχή, πρέπει να είναι επικυρωμένα από 
Ελληνική Διπλωματική Αρχή στο εξωτερικό ή από το Ελ¬ 
ληνικό Υπουργείο Εξωτερικών για το γνήσιο της υπογρα¬ 
φής αυτού που υπογράφει το έγγραφο και επίσημα μετα¬ 
φρασμένα στην Ελληνική γλώσσα, με την επιφύλαξη των 
διατάξεων των σχετικών διεθνών συμβάσεων που έχουν 
κυρωθεί νομοθετικά από την χώρα μας. 

(δ) Γνωμοδότηση υγειονομικής επιτροπής από την 
οποία, σύμφωνα με τις διατάξεις που ισχύουν για κάθε ει- 

δικότητα, να προκύπτει ότι ο υποψήφιος είναι σωματικά 
και πνευματικά κατάλληλος για φοίτηση σε ΑΕΝ της αντί¬ 
στοιχης ειδικότητας. 

Γιατην υγειονομική εξέταση των υποψηφίων και την έκ¬ 
δοση πιστοποιητικού υγειονομικής καταλληλότητας για 
τη συγκεκριμένη ειδικότητα αρμόδια είναι η ΥΕΑΝΕΘ του 
τόπου κατοικίας κάθε υποψηφίου. Η υγειονομική εξέταση 
των υποψηφίων γίνεται σύμφωνα με τις διατάξεις του 
Π.Δ. 591/75 (ΦΕΚ191Α/1975), όπως τροποποιήθηκε με το 
Π.Δ. 64/84 (ΦΕΚ 21Α/84) και Π.Δ. 436/89 (ΦΕΚ 188Α/89). 

Οι υποψήφιοι παραπέμπονται για εξέταση στις κατά τό¬ 
πους ΥΕΑΝΕΘ με την ίδια διαδικασία που ισχύει για τους 
απογραφόμενους ναυτικούς δηλαδή με παραπεμπτικά 
της πλησιέστερης στον τόπο κατοικίας τους, Απογρά- 
φουσας Αρχής (ΔΝΕΡ Ιο ή Λιμ. Αρχής). 

Οι δαπάνες υγειονομικής εξέτασηςτων υποψηφίων, βα¬ 
ρύνουν τους ίδιους και οι σχετικές υποχρεώσεις τους κα¬ 
θορίζονται με απόφαση του Υπουργού Ε.Ν. 

Οι γνωμοδοτήσεις των ΥΕΑΝΕΘ είναι οριστικές και 
ανέκκλητες. 

(ε) Φωτοαντίγραφο Διπλώματος ΡΙΒ3Τ ΘΕΒΤΙΡΙΘΑΤΕ ή 
ΡΒΟΡΙΟΙΕΝΟΥ των Πανεπιστημίων ΘΑΜΒΒΙϋΘΕ ή ΜΙΌΗΙ- 
ΟΑΝ επικυρωμένο για την γνησιότητά του από το μορφωτι¬ 
κό ακόλουθο της οικείας πρεσβείας ή το κατά περίπτωση 
αρμόδιο όργανο (Βρετανικό Συμβούλιο, Ελληνοαμερικανι- 
κή Ένωση) .Απαιτείται μόνο στην περίπτωση δήλωσής τους. 

(στ) Βεβαίωση του Λυκείου που έχει εκδώσει το Απολυ¬ 
τήριο ή πτυχίο του υποψηφίου περί της διδαχθείσης ξέ¬ 
νης γλώσσας, στην περίπτωση εκείνη που αυτή δεν ανα- 
φέρεται ρητά στον τίτλο απόλυσης. 

(ζ) Υπεύθυνη δήλωση Ν. 1599/86 ότι γνωρίζει καλώς κο¬ 
λύμβηση. 

4. α) Όλοι οι υποψήφιοι που τελικά εισάγονται στις ΑΕΝ, 
υποχρεούνται να υποβάλουν αντίγραφο ποινικού μητρώ¬ 
ου τύπου Β, το οποίο να έχει εκδοθεί το πολύ ένα τρίμηνο 
πριν από την ημερομηνία υποβολής του. 

Σε περίπτωση μη υποβολής του ανωτέρω πιστοποιητι¬ 
κού μέσα σε ένα μήνα από την εγγραφή του σπουδαστή 
σε ΑΕΝ, αυτός απομακρύνεται από τη Σχολή, μέχρι να το 
προσκομίσει. 

β) Όλοι οι υποψήφιοι που τελικά εισάγονται στις ΑΕΝ, 
προερχόμενοι από την ΠΡΩΤΗ και ΔΕΥΤΕΡΗ ΓΕΝΙΚΗ ΚΑ¬ 
ΤΗΓΟΡΙΑ, υποβάλλουν με την αίτηση εγγραφής τους 
στην σχολή που έχουν εισαχθεί και τον πρωτότυπο τίτλο 
σπουδών. 

5. Επί πλέον των πιο πάνω οι υποψήφιοι που εμπίπτουν 
στις διατάξεις του Ν. 380/76 πρέπει να καταθέτουν και τα 
εξής δικαιολογητικά, ανάλογα με την περίπτωση στην 
οποία υπάγονται: 

- Βεβαίωση «Δ.Ε.Π.Α.Θ.Α.» ή 

- Βεβαίωση Γ ενικού Λογιστηρίου του Κράτους ή 

- Βεβαίωση Γ ενικής Συνομοσπονδίας Πολύτεκνων Ελ¬ 
λάδος. 

Άρθρο 6 

Έλεγχος και παραλαβή δικαιολογητικών 

1. Η παραλαβή από τις ΑΕΝ των δικαιολογητικών των 
υποψηφίων, των προερχόμενων από τις Γενικές Κατηγο¬ 
ρίες πραγματοποιείται μόνο μέσα στα χρονικά όρια που κα¬ 
θορίζονται για το σκοπό αυτό από τη σχετική προκήρυξη 
και γίνεται μετά από υπεύθυνο έλεγχο της πληρότητας και 
κανονικότητάς τους σύμφωνα, με όσα ορίζονται πιο κάτω. 

2. Οι ΑΕΝ θα παραλαμβάνουν δικαιολογητικά που αφο¬ 
ρούν μόνο τις εξής (2) δύο κατηγορίες Ελλήνων υποψηφίων: 

(α) αυτών που μετέχουν στη γενική βαθμολογική επιλο¬ 
γή και 


(β) της κατηγορίας του άρθρου 3 παραγρ. 2. 

Η κατάθεση δικαιολογητικών λοιπών κατηγοριών εισα- 
γομένων (αλλοδαπών κτλ) γίνεται απ’ ευθείας στο ΥΕΝ/ 
ΔΕΚΝ Β από τους ενδιαφερομένους. 

3. Η διαδικασία παραλαβής και ελέγχου δικαιολογητι- 
κών από τις ΑΕΝ εξαρτάται από το εάν στην ΑΕΝ υπάρχει 
εγκατεστημένο ή όχι κατάλληλο μηχανογραφικό σύστη¬ 
μα, ως εξής: 

(Α) ΑΕΝ με εγκατεστημένο κατάλληλο μηχανογραφικό 
σύστημα. 

(α) Τα δικαιολογητικά θα κατατίθενται σε ξεχωριστά κα¬ 
τά ειδικότητα συνεργεία των Σχολών που ορίζονται με 
Η.Δ. των Διοικητών και αποτελούνται υποχρεωτικά από: 
(ί) έναν Αξιωματικό Λ.Σ. και 
(μ) τον Διευθυντή της Σχολής ή άλλον καθηγητή. 

(β) Δικαιολογητικά υποψηφίου που είναι ελλιπή ή προο¬ 
ρίζονται για ειδικότητα για την οποία ο ενδιαφερόμενος δεν 
έχει κριθεί υγειονομικά κατάλληλος δενπαραλαμβάνονται. 

(γ) Κατά την παραλαβή τους τα δικαιολογητικά θα τοπο¬ 
θετούνται στο σχετικό Ατομικό Φάκελο Υποψηφίου στον 
οποίο θα συμπληρώνονται οι ανάλογες θυρίδες στοιχείων 
του εξώφυλλου και θα τίθενται οι υπογραφές του Ελέγχο- 
ντος Αξιωματικού Λ.Σ. του Διευθυντή της Σχολής ή καθη¬ 
γητή και του Διοικητή της ΑΕΝ. όπως το υπόδειγμα (Β). 

(δ) Στη συνέχεια θα καταχωρούνται τα στοιχεία του 
υποψηφίου σε υπόδειγμα αίτησης (οθόνη εισαγωγής 
στοιχείων) που θα βρίσκεται στον Η/Υ. Η αίτηση και τα πε¬ 
ριεχόμενά της θα εκτυπώνονται ειςτριπλούν, θα υπογρά¬ 
φεται για την ακρίβεια των στοιχείων της από τον υποψή¬ 
φιο και τον χειριστή του Η/Υ. Από τα τρία αντίτυπα το ένα 
παραλαμβάνει ο υποψήφιος,το δεύτερο τοποθετείται 
στον ατομικό φάκελο του υποψηφίου και το τρίτο παρα¬ 
μένει στη Σχολή σε ιδιαίτερο φάκελο ανά ειδικότητα. Η αί¬ 
τηση είναι σύμφωνη με το υπόδειγμα (Α). Οι αναφερόμε- 
νοι στη παραγρ. (γ) θα υπογράφουν επίσης και ως κλιμά¬ 
κιο Α το μηχανογραφικό απόκομμα της αίτησης. 

(ε) Το μηχανογραφικό σύστημα θα εκτυπώνει ξεχωριστά 
καταστάσεις με τα ατομικά στοιχεία των Πλοιάρχων και 
Μηχανικών οι οποίες μαζί με τους ατομικούς φακέλους 
των υποψηφίων και το μαγνητικό μέσο στο οποίο έχουν 
αποθηκευθεί τα στοιχεία των υποψηφίων θα αποστέλλο- 
νται στο ΥΕΝ/ΔΕΚΝ Β επί αποδείξει στο τέλος κάθε εβδο¬ 
μάδας. Η τελευταία σειρά φακέλων δικαιολογητικών, που 
θα συγκεντρώνονταιτηντελευταία εβδομάδα, θα διαβιβά¬ 
ζονται στο ΥΕΝ/ΔΕΚΝ Β, σύμφωνα με ειδικές οδηγίες του. 

(Β) ΑΕΝ στην οποία δεν έχει εγκατασταθεί μηχανογρα¬ 
φικό σύστημα: 

(α) Η διαδικασία παραλαβής και ελέγχου των δικαιολο- 
γητικών στις ΑΕΝ θα γίνεται από ξεχωριστά κατά ειδικό¬ 
τητα συνεργεία των Σχολών, που ορίζονται με Η. Δ/γές 
των Διοικητών και αποτελούνται υποχρεωτικά: 

(ί) από ένα Αξ/κό Λ.Σ. 

(ϋ) από τον Διευθυντή της Σχολής ή άλλο καθηγητή. 

(β) Δικαιολογητικά υποψηφίου που είναι ελλιπή ή προο¬ 
ρίζονται για ειδικότητα για την οποία ο ενδιαφερόμενος 
δεν έχει κριθεί υγειονομικά κατάλληλος, δεν θα παρα- 
λαμβάνονται. 

(γ) Κατά την παραλαβή τους τα δικαιολογητικά θα το¬ 
ποθετούνται στο σχετικό Ατομικό Φάκελλο Υποψηφίου 
στον οποίο θα συμπληρώνονται οι ανάλογες θυρίδες 
στοιχείων του εξώφυλλου και θα τίθενται οι υπογραφές 
του Ελέγχοντος Αξιωματικού Λ.Σ. του Διευθυντή της Σχο¬ 
λής ή του Καθηγητή και του Διοικητή της ΑΕΝ, όπως το 
υπόδειγμα (Β). 

(δ) Στη συνέχεια, ξεχωριστά κάθε αίτηση υποψηφίου 
που θα υποβάλλεται σε δύο(2)αντίγραφα με τα δικαιολο- 
γητικά της, θα καταχωρείται σε προσωρινό Βιβλίο Πρω¬ 
τοκόλλου της Σχολής ανά ειδικότητα. Το ένα αντίγραφο 
θα παραμένει στην Σχολή και το άλλο θα τοποθετείται 
στον αντίστοιχο φάκελο του υποψήφιου σπουδαστή. Οι 
αναφερόμενοι στη παραγρ. (γ) θα υπογράφουν επίσης και 
ως κλιμάκιο Α το μηχανογραφικό απόκομμα της αίτησης. 

(ε) Στο τέλος κάθε εβδομάδας οι ΑΕΝ θα συγκεντρώ¬ 
νουν τους φακέλους με τα δικαιολογητικά που θα έχουν 
παραλάβει και θατους υποβάλλουνταχυδρομικά επί απο¬ 
δείξει στο ΥΕΝ/ΔΕΚΝ, με ονομαστική κατάσταση υποψη¬ 
φίων σε ξεχωριστές σειρές κατά ειδικότητα (Πλοιάρχων - 
Μηχανικών) και κατηγορία επιλογής (υποψηφίων γενικής 
βαθμολογικής επιλογής και υποψηφίων της ειδικής κατη¬ 
γορίας του Ν. 380/76). 

Η τελευταία σειρά φακέλων δικαιολογητικών, που θα 
συγκεντρώνονταιτηντελευταία εβδομάδα, θα διαβιβάζο¬ 
νται στο ΥΕΝ/ΔΕΚΝ-Β, σύμφωνα με ειδικές οδηγίες του. 

Άρθρο 7 

Διαδικασία παραλαβής - καταχώρησης, επαναληπτικών 
ελέγχων από ΥΕΝ / ΔΕΚΝ-Β των δικαιολογητικών των 
υποψηφίων και έκδοση αποτελεσμάτων. 

1. Με Η.Δ. του Δ/ντού ΔΕΚΝ συγκροτούνται: 

(α) Δύο κλιμάκια ελέγχου, ένα για κάθε ειδικότητα, κάθε 
ένα από τα οποία αποτελείται από ένα Π.Υ. της ΔΕΚΝ ή 
Καθηγητή της Ναυτικής Εκπαίδευσης και ένα Αξιωματικό 
Λ.Σ. τα οποία προβαίνουν σε επαναληπτικό έλεγχο των δι- 
καιολογητικών που υποβάλλονται από τις ΑΕΝ υπό την 
εποπτεία του Τμηματάρχη ΥΕΝ/ΔΕΚΝ Β ο οποίος και τα 
θεωρεί. Μετά την θεώρηση των δελτίων τα χειρόγραφα 
δελτία προωθούνται στο αρμόδιο Γ ραφείο της ΔΕΚΝ-Β 
για μηχανογραφική επεξεργασία, από συνεργείο χειρι¬ 
στών Η/Υ της Διευθύνσεως, 

(β) Επιτροπή αντιπαραβολής των μηχανογραφικών κατα¬ 
στάσεων με τις αιτήσεις των υποψηφίων, αποτελούμενη 
από δύοτακτικά και δύο αναπληρωματικά μέλη, έκτου προ¬ 
σωπικού που υπηρετεί στην ΔΕΚΝ και δεν έχει συμμετάσχει 
στην διαδικασία της προηγούμενης παραγράφου και 
2 Πίνακας υποψηφίων της Πρώτης και Δεύτερης Γενι¬ 
κής Κατηγορίας αποστέλλεται στο ΥΠΕΠΘ για συμμετο¬ 
χή τους στη διαδικασία επιλογής, όπως αυτή περιγράφε- 
ται στα προηγούμενα άρθρα. 

3. Μετά την επιβεβαίωση, από τον Τμηματάρχη ΥΕΝ/ 
ΔΕΚΝ Β, της ακρίβειας των εισαχθέντων στοιχείων με τα 
στοιχεία των δικαιολογητικών που έχουν υποβληθεί από 
τις ΑΕΝ για τους υποψηφίους της ΤΡΙΤΗΣ γενικής κατη¬ 
γορίας, είτε χειρόγραφα είτε μηχανογραφημένα, καθώς 
και των πινάκων επιτυχόντωντης ΠΡΩΤΗΣ και ΔΕΥΤΕΡΗΣ 
γενικής κατηγορίαςπου έχουν αποσταλεί απότο ΥΠΕΠΘ, 
εκδίδονται τα αποτελέσματα, με χρήση του προγράμμα¬ 
τος επιλογής - κατανομής σπουδαστών που έχει εγκατα¬ 
σταθεί στον Η/Υτου ΥΕΝ. 

4. Οι κενές θέσεις που τυχόν υπάρχουν σε μια γενική κα¬ 
τηγορία ή υποκατηγορία καλύπτονται από υποψηφίους 
της επόμενης κατηγορίας ή υποκατηγορίας. 

5. Εκτυπώνονται μετά την εκτέλεση του αλγορίθμου 
επιλογής - κατανομής, καταστάσεις επιτυχόντων ανά 
σχολή και κατηγορία και καταστάσεις επιλαχόντων ανά 
σειρά επιτυχίας και αλφαβητικά οι οποίες υπογράφονται 
από τον Τμηματάρχη ΥΕΝ/ΔΕΚΝ-Β και τον υπεύθυνο 
εκτέλεσης του αλγορίθμου επιλογής - κατανομής και θε¬ 
ωρούνται από τον Διευθυντή ΔΕΚΝ. 


Άρθρο 8 

Ανακοίνωση αποτελεσμάτων - παρουσίαση σπουδαστών 

1. Τα αποτελέσματα ανακοινώνονται με τοιχοκόλλησή 
τους στα οικήματα ΥΕΝ και ΔΕΚΝ και δημοσιεύονται επί¬ 
σης σε δύο (2) τουλάχιστον ημερήσιες εφημερίδες του 
Αθηναϊκού Τύπου. 

2. Σε κάθε ΑΕΝ διαβιβάζονται πίνακες εισαγομένων 
σ’αυτή σπουδαστών. Οι σπουδαστές που έχουν επιλεγεί 
υποχρεούνται να παρουσιαστούν και εγγραφούν στις 
Σχολές τους, σε δέκα(10)ημέρες από την επόμενη της 
ανακοίνωσης των αποτελεσμάτων, διαφορετικά αποκλεί¬ 
εται η φοίτησή τους και οι θέσεις τους καταλαμβάνονται 
με σειρά προτεραιότητας από υποψήφιους επιλαχόντες 
της ίδιας κατηγορίας (Γενικής και Ειδικής). Σε περίπτωση 
που οι αντίστοιχες θέσεις των κενών δεν υπάρχουν στους 
πίνακες των επιλαχόντων, αυτές συμπληρώνονται με υπο¬ 
ψήφιους επιλαχόντες της αμέσως επόμενης, κάθε φορά, 
κατηγορίας (Γενικής και Ειδικής) και με προτεραιότητα εκ 
των άνω προς τα κάτω. Τα αποτελέσματα των επιλαχό- 
ντων ανακοινώνονται από το ΥΕΝ κατά τον ίδιο τρόπο της 
παραγρ. 1 του παρόντος άρθρου. 

Άρθρο 9 

Κατ’ εξαίρεση εισαγωγή σπουδαστών 

Κατ’ εξαίρεση των διατάξεων του άρθρου 2 παρ. (β) και 
πέρα από τον οριζόμενο κατά Σχολή αριθμό εισακτέων 
γράφονται στις ΑΕΝ ανεξάρτητα από τη βαθμολογία 
τους, α) Αλλοδαποί- αλλογενείς, β)Κύπριοι ομογενείς και 
γ) λοιποί ομογενείς σύμφωνα με τα παρακάτω: 

(α) Αλλοδαποί - Αλλογενείς: Στην κατηγορία αυτή ανή¬ 
κουν οι αλλοδαποί μη Έλληνες το γένος και την υπηκοό¬ 
τητα, που και οι δύο γονείς του δεν είναι Έλληνες. 

(β) Κύπριοι ομογενείς: Στην κατηγορία αυτή ανήκουν 
Κύπριοι ομογενείς που ο ένας τουλάχιστον από τους γο¬ 
νείς τους είναι Κύπριος στην καταγωγή. 

(γ) Λοιποί ομογενείς που είναι: 

(ί) Έλληνες εξωτερικού. Στην κατηγορία αυτή ανήκουν 
οι Έλληνες ή τα παιδιά τους που ο ένας τουλάχιστον από 
τους γονείς τους είναι Έλληνας και που οι ίδιοι ή ένας του¬ 
λάχιστον από τους γονείς τους κατοικούν και διαμένουν ή 
κατοικούσαν και διέμεναν στο εξωτερικό, πέντε τουλάχι¬ 
στον χρόνια κατά την τελευταία δεκαετία πριν από την 
ημερομηνία υποβολής της αίτησης για επιλογή, με την 
προϋπόθεση ότι ο υποψήφιος σε κάθε περίπτωση έχει τε¬ 
λειώσει τρεις τουλάχιστον τάξεις σχολείου μέσης εκπαί¬ 
δευσης στο εξωτερικό ή ότι έχει τελειώσει τις δύο τελευ¬ 
ταίες τάξεις του Λυκείου στο εξωτερικό και 
(ϋ) Παιδιά Ελλήνων υπαλλήλων στο εξωτερικό. Στην κα¬ 
τηγορία αυτή ανήκουντα παιδιά Ελλήνων υπαλλήλων που 
υπηρετούν ή υπηρέτησαν κατά τα δύο τελευταία διδακτι¬ 
κά έτη πριν από το ακαδημαϊκό έτος για το οποίο ζητείται 
η επιλογή, σε ελληνικές δημόσιες υπηρεσίες στο εξωτε¬ 
ρικό ή σε διεθνείς οργανισμούς στους οποίους μετέχει 
και η Ελλάδα με την προϋπόθεση ότι ο υποψήφιος σε κά¬ 
θε περίπτωση έχει τελειώσει στο εξωτερικό τις δύο τε¬ 
λευταίες τάξεις σχολείου μέσης εκπαίδευσης που αντι¬ 
στοιχούν στις δύο τελευταίες τάξεις του Ελληνικού Λυ¬ 
κείου κατά την περίοδο που υπηρετούσε ο γονέας στο 
εξωτερικό έστω και αν ο γονέας επανήλθε στην Ελλάδα 
για υπηρεσιακούς λόγους χωρίς αίτησή του κατά τη διάρ¬ 
κεια του δεύτερου διδακτικού έτους που αντιστοιχεί στην 
τελευταία τάξη του Ελληνικού Λυκείου. 

Άρθρο 10 

Προϋποθέσεις εισαγωγής κατ’ εξαίρεση σπουδαστών 
1. Για να γίνει κατ’ αρχή δεκτή αίτηση οποιουδήποτε 

υποψήφιου των κατ’ εξαίρεση εισαγομένωντου άρθρου 9 
σπουδαστών, πρέπει α) να είναι ηλικίας μέχρι 24 ετών και 
β) να έχει απολυτήριο δευτεροβάθμιας εκπαίδευσης, το 
οποίο παρέχει δικαίωμα εισαγωγής στις ανώτερες σχο¬ 
λές της χώρας που το εκδίδει. 

2. Ειδικά για τους Αλλογενείς - Αλλοδαπούς, η εισαγω¬ 
γή τους σε ΑΕΝ γίνεται μόνον εφόσον υπάρχει σχετική 
διακρατική συμφωνία ή πρωτόκολλο μορφωτικής συνερ¬ 
γασίας με τη χώρα του ενδιαφερομένου ή δε υποψηφιό¬ 
τητά τους για επιλογή, προτείνεται επίσημα από την αντί¬ 
στοιχη Διπλωματική Αρχή. 

3. Ο αριθμός των κατά κατηγορία και εθνικότητα εισα- 
γόμενων κατεξαίρεση στις ΑΕΝ σπουδαστώντου άρθρου 
9 ορίζεται με κοινή απόφαση ΥΠΕΞ-ΥΕΝ. 

4. Η κατανομή των πιο πάνω κατηγοριών υποψήφιων, κα¬ 
τά Σχολή και Ειδικότητα πραγματοποιείται με Απόφαση 
του Υπουργού Εμπορικής Ναυτιλίας μετά από σχετική 
Υγειονομική εξέτασή τους, που γίνεται με μέριμνα του 
ΥΕΝ/ΔΕΚΝ απάτην ΥΕΑΝΕΘ/ΠΕΙΡΑΙΑ, εκτόςτων Κυπρίων 
για την υγειονομική εξέταση των οποίων ισχύει η ρύθμιση 
της παραγρ. 5. Όσοι υποψήφιοι των κατηγοριών αυτών 
κριθούν υγειονομικά κατάλληλοι, κατατανέμονται σε όλες 
τις ΑΕΝ της χώρας, ανάλογα με τις δυνατότητες αυτών. 

5. Οι υποψήφιοι Κύπριοι που επιλέγονται από το Υπουρ¬ 
γείο Συγκοινωνιών Κύπρου για τις ΑΕΝ, υποβάλλονται σε 
υγειονομική εξέταση σύμφωνα με τις διατάξεις που ισχύ¬ 
ουν για τους Έλληνες υποψήφιους. Η ανωτέρω εξέταση 
θα λαμβάνει χώρα στα κρατικά νοσοκομεία της Κύπρου, 
που ορίζονται από την Κυπριακή Κυβέρνηση. 

Η γνωμάτευση της υγειονομικής εξέτασης, θεωρείται 
από τον προξενικό Λιμενάρχη Κύπρου και συνυποβάλλε¬ 
ται στο ΥΕΝ/ΔΕΚΝ Β μαζί μετά άλλα δικαιολογητικά κάθε 
υποψήφιου. 

Άρθρο 11 

Δικαιολογητικά υποψηφίων κατ’ εξαίρεση εισαγομένων 

1. Οι υποψήφιοι για κατεξαίρεση εισαγωγή στις ΑΕΝ 
πρέπει να υποβάλλουν, μέσα στην προθεσμία που ορίζε¬ 
ται με Απόφαση ΥΕΝ, τα πιο κάτω κατά περίπτωση δικαι- 
ολογητικά: 

(α) Αίτηση όπως τα υποδείγματα «Γ -1», «Γ- 2», «Γ- 3», και 
«Γ- 4». 

(β) Πιστοποιητικό γέννησης, με φωτογραφία του υπο¬ 
ψήφιου, θεωρημένη για την ταυτοπροσωπία. 

(γ) Τίτλο απόλυσης από σχολείο δευτεροβάθμιας Εκ¬ 
παίδευσης (Λύκειο). 

Αν ο τίτλος απόλυσης είναι από ξένο σχολείο ο υποψή¬ 
φιος πρέπει να υποβάλλει και βεβαίωση του σχολείου ή 
της αρμόδιας Εκπαιδευτικής Αρχής της ξένης χώρας για 
την δυνατότητα εισαγωγής του υποψηφίου κατά περί¬ 
πτωση σε Ανώτατη ή Ανώτερη Σχολή της χώρας στην 
οποία υπάγεται το σχολείο. 

(δ) Πιστοποιητικό ποινικού μητρώου της χώρας του, το 
οποίο να έχει εκδοθεί το πολύ πριν ένα τρίμηνο από την 
ημερομηνία υποβολής του. 

(ε) Αντίγραφο ποινικού μητρώου τύπου Β,του Ελληνικού 
Υπουργείου Δικαιοσύνης, το οποίο έχει εκδοθεί το πολύ 
πριν ένα τρίμηνο από την ημερομηνία υποβολής του. 

(στ) Πιστοποιητικό γνώσης Ελληνικής γλώσσας, από τα 
Πανεπιστήμια Αθηνών ή Θεσσαλονίκης. Το πιστοποιητικό 
αυτό δεν απαιτείται αν ο υποψήφιος έχει τίτλο απόλυσης 

από Ελληνικό Λύκειο ή αν είναι Ομογενής. 

2. Οι υποψήφιοι της κατηγορίας Αλλοδαπών - Αλλογε¬ 
νών υποβάλλουν όλα τα δικαιολογητικά της παραγράφου 

1. Επιπλέον δε πιστοποιητικό της αρμόδιας αρχής της οι¬ 
κείας χώρας για την υπηκοότητα και την καταγωγή του 


υποψηφίου και των δύο γονέων του, από το οποίο πρέπει 
να προκύπτει σαφώς, ότι κανένας από αυτούς δεν έχει 
Ελληνική καταγωγή και υπεύθυνη δήλωση, ότι ο υποψή¬ 
φιος δεν είναι κάτοχος Πτυχίου Σχολής ή Τμήματος της 
τριτοβάθμιας Εκπαίδευσης της Ελλάδος. Ο υποψήφιος 
κατά την κατάθεση των δικαιολογητικών του πρέπει να 
έχει μαζί του διαβατήριο ή την άδεια παραμονής, ώστε να 
αποδεικνύεται η νόμιμη παρουσία του στην Ελλάδα. 

3. Οι υποψήφιοι της κατηγορίας Ομογενών από Κύπρο, 
υποβάλλουν όλα τα δικαιολογητικά της παραγρ. 1 καιεπι- 
πλέον Γνωμοδότηση Υγειονομικής Εξέτασής τους, κανο¬ 
νικά θεωρημένη, σύμφωνα με παραγρ. 5 του άρθρου 10. 

4. Οι υποψήφιοι της κατηγορίας των υπόλοιπων Ομογε¬ 
νών, υποβάλλουν όλα τα δικαιολογητικά της παραγρ. 1 
και επιπλέον καταθέτουν κατά περίπτωση: 

(α) Οι ομογενείς με δετία στο εξωτερικό, βεβαίωση της 
Ελληνικής διπλωματικής ή προξενικής αρχής στο εξωτερι¬ 
κό με το ακριβές χρονικό διάστημα που κατοικούσε και διέ¬ 
μενε ο ίδιος ή ο πατέρας του ή η μητέρα του στο εξωτερικό 
και σε περίπτωση αδυναμίας, βεβαίωση της αρμόδιας ξέ¬ 
νης αρχής και βεβαίωση του Σχολείου ή της αρμόδιας Εκ¬ 
παιδευτικής Αρχής της οικείας χώρας για τις τάξεις που τε¬ 
λείωσε και τα αντίστοιχα χρόνια που φοίτησε ο υποψήφιος 
στο εξωτερικό σε σχολείο δευτεροβάθμιας Εκπαίδευσης. 

(β) Τα παιδιά Ελλήνων υπαλλήλων του εξωτερικού βε¬ 
βαίωση της αρμόδιας Ελληνικής αρχής, ότι ο ένας τουλά¬ 
χιστον από τους γονείς του υπηρέτησε στο εξωτερικό σε 
Ελληνική Δημόσια Υπηρεσία ή σε διεθνή οργανισμό, στον 
οποίο μετέχει και η Ελλάδα, κατά τα δύο τελευταία διδα¬ 
κτικά έτη πριν από το ακαδημαϊκό έτος της επιλογής, 
έστω και αν ο γονέας επανήλθε στην Ελλάδα για υπηρε¬ 
σιακούς λόγους χωρίς αίτησή του κατά την διάρκεια του 
δεύτερου διδακτικού έτους, που αντιστοιχεί στην τελευ¬ 
ταία τάξη του Λυκείου και βεβαίωση της αρμόδιας Εκπαι¬ 
δευτικής αρχής ή του Σχολείου, ότι ο υποψήφιος φοίτησε 
και τελείωσε στο εξωτερικό, σε Σχολείο δευτεροβάθμιας 
Εκπαίδευσης κατά τις δύο τελευταίες τάξεις, που αντι¬ 
στοιχούν στις Β και Γ τάξεις Ελληνικού Λυκείου. 

5. Τα δικαιολογητικά δεν γίνονται δεκτά, εάν δεν είναι 
πλήρη. Επίσης όσα από τα δικαιολογητικά έχουν εκδοθεί 
από ξένη αρχή πρέπει να είναι επικυρωμένα από Ελληνι¬ 
κή διπλωματική αρχή στο εξωτερικό ή από το Υπουργείο 
Εξωτερικώντης χώρας μας, γιατο γνήσιο της υπογραφής 
αυτού που υπογράφει το έγγραφο και επίσημα μεταφρα¬ 
σμένα στην Ελληνική γλώσσα με την επιφύλαξη των δια¬ 
τάξεων των σχετικών διεθνών συμβάσεων που έχουν κυ¬ 
ρωθεί νομοθετικά από την χώρα μας. 

Άρθρο 12 
Μεταβατική διάταξη 

Ο παρών Κανονισμός εισαγωγής σπουδαστών στις ΑΕΝ 
ισχύει μέχρι και την εισαγωγή των νέων σπουδαστών σε 
αυτές για το Ακαδημαϊκό έτος 2002 - 2003. 

2. Καταργούμε κάθε προηγούμενη σχετική απόφαση. 

3. Η απόφαση μαζί με τον Κανονισμό να δημοσιευθεί 
στην Εφημερίδα της Κυβερνήσεως. 

Πειραιάς, 23 Απριλίου 2002 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ ΕΜΠΟΡΙΚΗΣ ΝΑΥΤΙΛΙΑΣ 

ΠΕΤΡΟΣ ΕΥΘΥΜΙΟΥ ΓΙΩΡΓΟΣ ΑΝΩΜΕΡΙΤΗΣ 

ΣΤΟΙΧΕΙΑ ΙΜΑΤΙΣΜΟΥ - * Ο Τμηματάρχης ΔΕΚΝ-Β' 

Σε περίπτωση εισαγωγής μου, υποχρεούμαι να υποβάλλω στη Σχολή που θα Νο ΥΠΟΔΗΜΑΤΩΝ - - 

Εισαχθώ, εντός μηνάς, Αντίγραφο Ποινικού Μητρώου Τύπου Β'. Νο ΠΑΝΤΕΛΟΝΙΟΥ _ 

Όπου υπάρχει (*) συμπληρώνεται από την Υπηρεσία. Νο ΥΠΟΚΑΜΙΣΟΥ 

Σε περίπτωση εισαγωγής μου, υποχρεούμαι να υποβάλλω εντός μηνός, 
Αντίγραφο ποινικού Μητρώου Τύπου Β' 

{2) Όπου υπάρχει (*) συμπληρώνεται από την Υπηρεσία 

Σε περίπτωση εισαγωγής μου, υποχρεούμαι να υποβάλλω εντός μηνός, 
Αντίγραφο ποινικού Μητρώου Τύπου Β' 
αι Όπου υπάρχει (*) συμπληρώνεται από την Υπηρεσία 

Σε περίπτωση εισαγωγής μου, υποχρεούμαι να υποβάλλω εντός μηνός, 
Αντίγραφο ποινικού Μητρώου Τύπου Β' 

(!) Όπου υπάρχει (*) συμπληρώνεται από την Υπηρεσία 

’ Σε περίπτωση εισαγωγής μου, υποχρεούμαι να υποβάλλω εντός μηνός, 
Αντίγραφο ποινικού Μητρώου Τύπου Β' 

(!! Οπου υπάρχει (*) συμπληρώνεται από την Υπηρεσία 

1 Σε περίπτωση εισαγωγής μου, υποχρεούμαι να υποβάλλω εντός μηνός, 
Αντίγραφο ποινικού Μητρώου Τύπου Β' 

!2 ’ Όπου υπάρχει (*) συμπληρώνεται από την Υπηρεσία 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


(|) Σε περίπτωση εισαγωγής μου, υποχρεούμαι να υποβάλλω εντός μηνός. 
Αντίγραφο ποινικού Μητρώου Τύπου Β' 

(2) Όπου υπάρχει (*) συμπληρώνεται από την Υπηρεσία 










